एसीसी यू- १९ प्रिमियर कप : नेपाली कप्तान देव खनालले लगाए शतक
एसीसी यू–१९ प्रिमियर कपको फाइनलमा यूएईको सामना गरिरहेको नेपालका कप्तान देव खनालले शतक प्रहार गरेका छन् । टस जितेर पहिले ब्याटिङ गरिरहेको नेपालका लागि कप्तान देव खनालले ८९ औँ बलमा १०० रन पूरा गरेका हुन् । 
काठमाडौँ — एसीसी यू–१९ प्रिमियर कपको फाइनलमा यूएईको सामना गरिरहेको नेपालका कप्तान देव खनालले शतक प्रहार गरेका छन् । टस जितेर पहिले ब्याटिङ गरिरहेको नेपालका लागि कप्तान देव खनालले ८९ औँ बलमा १०० रन पूरा गरेका हुन् । शतक बनाउने क्रमममा खनालले ९ चौका र ३ छक्का प्रहार गरेका थिए । उनी १०० रन बनाएलगत्तै क्याच आउट पनि भएका छन् ।मलेसियाको क्वालालमपुरमा जारी खेलमा नेपालका २ विकेट सस्तैमा समेटिएका थिए भने अर्जुन कुमाल ५५ रनमा आउट भएका थिए । नेपाल सेमिफाइनलमा जापानलाई डकवर्थ लेविस नियम अनुसार १ सय ४३ रनले पराजित गरेर फाइनलमा पुगेको हो । यूएईले भने सिंगापुरलाई डकवर्थ लेविस नियम अनुसार नै १० विकेटले पराजित गरेको थियो । नेपालको लक्ष्य प्रतियोगितामा अपराजित रहेर च्याम्पियन हुने रहनेछ ।फाइनल प्रवेशसँगै नेपाल यसअघि नै यू–१९ एसियाकपका लागि छनोट भइसकेको छ ।